Lolland-Falsters Stifts-Tidende, 1847-08-23
Fædrelandet indeholder en jydsk Reiseskildring, sandsynligviis af Bladets Medudgiver, Hr. Ploug, som nylig har gjæstet Jylland, og hvoraf vi efterhaanden skulle ullade os at meddele det Væsentligste, saaledes som dette ogsaa er meddeelt i Aalborg Stiftstidende", med enkelte af denne indstrøede bemærkninger: "Den bemærkning, der paatrænger sig strax, naar man sætter Foden paa jydsk Grund, og som gjentager sig saa godt som paa hvert led, man betræder, er af meget glædelig Natur, Provindsen er aabenbart meget i Opkomst, man sporer en liv og Fremadskriden til det bedre i mange Retninger. Det gjælder ikke blot om Landet, om Agerbrug og Bondestand, men ogsaa om Kjøbstæderne, om Handel og Jndustri; det gjælder ikke blot om den skjønne frugtbare Østkyst, hvis følgende Marker nu bugne under Himlens Velsignelse, men ogsaa om de af Naturen meere tarveligt udrustede nordlige og vestlige Deele af Landet, ja selv om dets sandige og ufrugtbare Jndre. Det er høist interessant at see, hvorledes Culturen klavrer og lige til Bredden af Sand klitternes døde Hav, ja selv ind imellem dets af Marehalm, Havtorn og Hvideriis endelig nogenlunde standsede Bølger, og hvorledes den brune Lyngs eensformige Omraade meer og meer inskrænkes af driftige Nybyggeres arbeidsomme Hænder. Endnu meere tiltrækkende er det Syn, Østlandet frembyder, hvor rummelige, velvedligeholdte, størstedeels grundmurede Gaarde nu meer og meer afløse Godsernes leerklinede Hytter, og tale høit for Selveiendoms Fortrin, hvor uendelige Strækninger af veldyrkede Agre, afvexlende med fredede, ved nye Plantninger forøgede Skove, og jævnede, gjennemgrøftede, tildeels overrislede Enge, hvorpaa kraftfulde Hjorder strække sig, vidne om Landbrugets rige Udvikling, ikke blot hos Herremændene, men ogsaa hos Bønderne. Kommer man til Kjøbstæderne, da bemærker man ogsaa der en paafaldende Forandring, naar man tænker sig 20 Aar tilbage i Tiden, endskjøndt Velstanden jo vistnok her er mindre ligelig og ikke slet saa almindelig som paa Landet. Enkelte Steder klager man vel over Tilbagegang, og kortsynede Mennesker troe at finde Aarsagerne hertil i – Tidens Fremskridt, men jeg troer oprigtigt talt ikke, at disse Klager have noget paa sig, i alt Fald ligge Grundene, forsaavidt de virkelig skulde være grundede, snarere deri, at man ikke er fulgtrask nok med Tiden, end deri, at den nodvendig skulde have medført Handels og Nærings Formindskelse. Paa langt flere Steder er imidlertid Fremgangen øiensynlig fremtrædende i de mange opstigende røde Tage, i Husenes pyntelige Fagader, i de ziirlige Boutikker, i de nye offentlige Bygninger og Stiftelser, i Bevægelsen i Havne og paa Torve, i smukke og nyttige Anlæg. Aalborg er en af de Steder, hvor jeg hørte Klager over Tilbagegang; men hvorvel det vistnok er utvivlsomt, at denne By har tabt ved Ophøret af Sildefangsten i Liimfjorden, og endnu meere derved (?), at den ikke længere er en Stapelstad for det hele nordlige Jylland, saa ere dog flere afde ovenanførte temmelig sikkre Tegn paa Velstand der ligefuldt tilstede, og det lystige selskabelige (?) Liv, som characteriserer denne By, turde vidne for det Samme, i alt Fald maaskee meere for, at man der bruger, hvad man fortjener, end for at man Jntet fortjener. Som Exempler paa fremskridende Byer i det nordlige Jylland tør jeg derimod nævne Thisted og Nykjøbing paa Mors, der synes med megen Driftighed at have benyttet Naturens tilfældige Bedrift, Aggercanalens Aabning. Navnlig har der i Thisted i afvigte Foraar været et betydeligt Handels røre, og Byens Havn frembod endnu, da jeg var der, et livligt Skue, ligesom dens Jndre kjendelig har Præget af Velstand. J Nykjøbing arbeides der paa Havnens Forbedring, og de sidste Straatage – der rigtignok ifølge Lovgivningens Bud for længe siden skulde været borte - synes nu at være ifærd med at forsvinde. Hvad der undrede mig, var i Nibe at finde en næsten ny By, istedet for at jeg havde ventet at finde en Samling af Ruiner, thi har nogen By kunnet gaae i Armod ved Liimfjordsfiskeriets Ophør, saa maatte det da fornemmelig være denne, der ene levede deraf, og hvor det ogsaa er bekjendt nok, at for faa Aar siden hvert Huus, der blev udbudt til Salg, enten solgtes for Røverkjøb eller slet ingen Kjøber kunde finde. Hvorledes skal man nu forklare dette Phænomen, Jeg veed det isandhed ikke. (Nibes, som alle Kjøbstæders Opkomst ligger, forklarligt nok, i Agerbrugets og Landets Opkomst, og vilde her som andensteds være større, naar Levningerne fra det meere skjødesløse Liv, Sildefiskeriets let tilgængelige Fordeele som dets Skyggeside medførte, meere, som det ogsaa efterhaanden sees at skee, vige for Virksomhed og større Soliditet i Levemaaden. (Fortsættes.)¬